கேள்வி: இரண்டாம் இந்திர மாணிக்கியா - வாழ்க்கை குறித்து விரிவாக சொல்லுங்கள்.
பதில்: முதலில் இவருக்கு பஞ்ச கௌரி தாக்கூர் என்று பெயரிடப்பட்டது. இவர் மகாராஜா முகுந்த மாணிக்கியாவின் மனைவி பிரபாவதியின் மகன்களில் ஒருவர். இவரின் தந்தையின் ஆட்சியின் போது, இவர் முர்சிதாபாத் முகலாயப் பேரரசு நீதிமன்றத்திற்கு பிணைக் கைதியாக அனுப்பப்பட்டார். 1739 ஆம் ஆண்டில், யானைகளுக்கு காணிக்கை செலுத்தத் தவறியதன் காரணமாக முகலாயர்களால் கைது செய்யப்பட்ட பின்னர், முகுந்தா தற்கொலை செய்து கொண்டார். முகலாயர்களை உதய்ப்பூர், திரிப்புரா வெளியேற்றிய பிறகு முகுந்தாவின் மகன்களுக்குப் பிறகு அவரது உறவினர் ஜாய் மாணிக்கியா மக்களால் இவரது வாரிசாக தேர்ந்தெடுக்கப்பட்டார். ஜோய் மாணிக்கியா மீது வெறுப்பை வளர்த்துக் கொண்ட பஞ்ச கௌரி, 1744 இல் திரிபுராவின் உரிமையைக் கோருவதற்கு உதவிக்காக வங்காள சுபா வங்காள நவாபுகள் அலிவர்தி கான் அணுகினார். அவரது இராணுவ ஆதரவுடன், இவர் ஜாய் மானிக்கியாவைத் தூக்கி எறிந்து அரியணையை கைப்பற்றினார். பின்னர் இந்திர மாணிக்கியா என்ற பெயரையும் வைத்துக் கொண்டார். இருப்பினும், ஜாய் மாணிக்கியா மதியா மலையிலிருந்து ஒரு இணை அரசாங்கத்தை நடத்தி, செல்வாக்கு மிக்க ஜமீந்தார் ஆதரவைப் பெற்றதால், இந்திரனால் அமைதியாக ஆட்சி செய்ய முடியவில்லை. மன்னர் முழு அதிகாரத்தை மீண்டும் பெற மீண்டும் மீண்டும் முயற்சிகளை மேற்கொண்டார். இருப்பினும் முகலாய படைகளால் எப்போதும் தடுக்கப்பட்டது. ஜாய் மாணிக்கியா முகலாயர்களின் ஆதரவைப் பெற்ற பிறகு இந்திரன் வெளியேற்றப்படும் வரை, ஒரு காலத்திற்கு போட்டி ஆட்சியாளர்களின் கட்சிக்காரர்களிடையே இராச்சியம் பிரிக்கப்பட்டது. இருப்பினும், ஜாய் மாணிக்கியா கப்பம் செலுத்தத் தவறியதால், டாக்கா நவாப்பால் இந்திரன் மீண்டும் அரியணைக்குத் திரும்பினார். இந்த மறுஆட்சி குறுகிய காலமே இருந்ததாக நிரூபிக்கப்பட்டது, 1746 வாக்கில், இந்திரன் மீண்டும் நவாபின் ஆதரவை இழந்தார். மேலும், இவருக்கு எதிராக ஒரு பெரிய இராணுவம் அனுப்பப்பட்டது. எனவே இவர் அடிபணிய வேண்டிய கட்டாயம் ஏற்பட்டது. மேலும் முர்சிதாபாத்திற்கு அனுப்பப்பட்டார். பின்னர் இவர் இறந்தார். மீண்டும் அரியணையை கைப்பற்றிய ஜாய் மாணிக்கியாவும் இந்த நேரத்தில் இறந்தார்.